Shalom ja hyvää iltaa! Tässä TV7 Israel-uutiset Jerusalemista.
Uutisotsikoissa tänään: -
Israel on tehostanut hyökkäystään Hamasia vastaan Gazassa.
Huthien dominoima Iranin välikäsi Ansar-allah julisti olevansa valmis -
avoimeen sotaan USA:n kanssa.
USA myöntää että vaikka huthit toteuttavat Punaisenmeren iskut, -
Iran on niiden takana.
Israelin puolustusvoimat (IDF) on iskenyt yli 300 kohteeseen Gazassa -
viimeisen vuorokauden aikana.
Iskujen lisäys tapahtui samaan aikaan kun puolustusministeri Joav Gallant -
ilmoitti IDF:n laajentavan iskujaan muille alueille Gazassa.
IDF:n tiedottaja amiraali Daniel Hagarin mukaan -
IDF tuplaa toimensa Hamasin linnakkeiden hävittämiseksi -
Gazan kaistaleelta.
- Syvennämme taistelua Hamasin linnakkeita vastaan.
Joukkomme taistelevat maan päällä ja alla.
Maaoperaation alettua ovat joukkomme löytäneet -
noin 1500 Hamasin terroristikuilua ja tunnelireittiä.
On tärkeää kertoa että maanalainen infrastruktuuri on Hamasin -
terrorististen operaatioiden tärkeimpiä elementtejä.
Maanalaisten linnakkeiden tuhoaminen koko Gazan alueella -
on merkittävä askel Hamasin tuhoamisessa.
Se vie aikaa, ja joukkomme tekevät töitä sen eteen.
IDF on ilma- ja tykistöoperaatioiden lisäksi ottanut menestyksekkäästi -
uusia taktiikoita käyttöön maanalaisessa sodankäynnissä.
98. divisioona Etelä-Gazan Khan Junisissa on saanut ohjeet -
tehostaa ja syventää operaatioitaan.
Pioneeriprikaati on lähetetty alueelle.
- Vahvistamme operaatiotamme Khan Junisin alueella Etelä-Gazassa.
Sijoitimme sinne kokonaisen prikaatin ja pioneerijoukkoja operaatioihin.
Lisäämme joukkoja tuhotaksemme Hamasin linnakkeita alueella -
ja jatkamme päättäväisesti.
Sodan tavoite on tuhota Hamas.
Se vie aikaa, niin kauan kuin tarvitaan.
Samalla kun Israel kiristää toimiaan Hamasin terroristi-infrastruktuurin -
sekä sotilas- ja hallintokykyjen hävittämiseksi Gazasta, -
se panostaa isosti 129 panttivangin vapauttamiseen, -
jotka Hamas sieppasi 75 päivää sitten.
- Panttivankien vapauttaminen on yksi sodan tavoitteista, se on keskeinen.
IDF käyttää erikoisjoukkoja ja tiedustelua heidän löytämiseksi.
Se on tärkein tehtävä.
Kentällä operoivat joukot saavat myös ohjeet kuinka etsiä panttivankeja.
Teemme kaikkemme vapauttaak- semme panttivangit Gazasta.
Kaikkemme.
Syleilemme panttivankien perheitä ja huolehdimme heistä.
Israelin johtajat ovat korostaneet USA:lle tarvetta lisätä painetta -
Qatarille ja Egyptille, jotta ne paineistaisivat Hamasia -
uuteen tulitaukoon, joka voisi sisältää viikon humanitaarisen tauon -
muutaman kymmenen panttivangin vapauttamiseksi.
Israel on horjumaton vaatimuksissaan.
Vankeina olevat naiset pitää vapauttaa.
Toinen keskeinen ryhmä on kroonisesti sairaat ja vakavasti haavoittuneet.
Samalla kun taistelut Gazassa kiihtyvät, -
pohjoisen rintaman vihollisuudet -
Hizbollahin kanssa kiihtyvät.
Se koordinoi jokaisen liikkeensä Hamasin kanssa.
- IDF:n joukot ovat iskeneet Hizbollahin kohteisiin Libanonissa -
ilmasta käsin ja maitse pitkin päivää.
Ne ovat olleet terroristien infrastruktuuria, -
sotavoimien rakennuksia, asevarastoja ja Hizbollahin laukaisualustoja.
Iskimme myös sen terroristiryhmää Hanitan alueella ja surmasimme useita
Iskemme kaikkia ryhmiä jotka yrittävät tai ampuvat aluettamme.
Joukkomme vastasivat tulella Israelia kohti ammuttuihin raketteihin -
ja lennokkeihin.
Myös Hamas on ilmoittanut olevansa vastuullinen -
Libanonista ammuttuihin laukauksiin, -
ja me vastasimme tulella niihin.
Hizbollah jatkaa Hamas-Isisin suojakilpenä olemista, -
vaarantaen Libanonin valtion -
ja sen kansan.
Iranin ulkoministeri Hossein Amir-Abdollahian -
tapasi Hamasin poliittisen johtajan Ismail Haniyehin tänään Qatarissa.
He keskustelivat yhteisistä keinoista vastustaa Israelia, -
korostaen Iranin roolia kaikessa mitä on tapahtunut -
Hamasin 7. lokakuuta toteuttaman massamurhan jälkeen.
Iranin välikäsi, Jemenin huthien Ansar-allah -
vannoi tuplaavansa iskunsa kansainvälisiä merikuljetuksia vastaan
Punaisellamerellä.
Se julisti olevansa valmis avoimeen sotaan USA:ta vastaan.
Ilmoituksen jälkeen huthit iskivät kahta siviilialusta vastaan -
Bab el-Mandebin salmella.
Ilmoitus oli vastaus USA:n Prosperity Guardian -operaatioon.
- Näiden hyökkäysten on loputtava.
Niitä ei hyväksytä.
USA liittolaisineen tekee mitä pitää näiden uhkien torjumiseksi -
ja alusten suojelemiseksi.
Punaisellamerellä tulee olemaan paljon merivoimien kalustoa.
Myös muiden maiden kalustoa, joilla näitä uhkia torjutaan.
Tämä on nyt käynnissä. Toivomme tilanteen vahvistuvan.
Saamme lisää maita ja kykyjä alueelle.
Kuten sanoin näitä iskuja ei hyväksytä.
Meidän kansalliset intressimme ovat pelissä alueella.
Samoin kansainväliset turvallisuusintressit.
Otamme vastuun vakavasti. Teemme mitä voimme niitä suojellaksemme.
Bidenin hallinto kumosi Ansar-allahin terroristi-statuksen vain kuukausi -
Bidenin virkaan astumisen jälkeen.
Amiraali Kirbylta kysyttiin harkitseeko hallinto sen julistamista uudelleen -
terroristijärjestöksi.
- Tarkistamme parhaillaan olisiko se oikea tie eteenpäin.
Olemme puhuneet siitä mutta päätöksiä ei ole vielä tehty.
Minulla ei ole aikamääreitä mutta pohdimme statuksen antamista.
Kirby myöntää huthien vetävän liipaisimesta, -
ja että Iran on kansainvälisiä meri- kuljetuksia vastaan tehtyjen iskujen -
takana.
- Voin kertoa mitä aiemminkin on sanottu: -
Iran tarjoaa keinot, työkalut, kyvyt ja aseet joilla huthit -
suorittavat iskujaan. Huthit vetävät liipaisimesta mutta Iran antaa aseet.
Kirbyn mukaan Kiina, joka ei ole välttynyt huthien iskuilta -
kansainvälisissä merikuljetuksissa, -
olisi mahdollinen sovittelija Punaisenmeren tilanteessa.
- Kiina voisi auttaa, tiedämme että sillä on vaikutusvaltaa Iraniin.
He voivat keskustella ajatollahin kanssa.
Olemme rohkaisseet heitä siihen ja teemme niin vastakin, -
käyttämään vaikutusvaltaa ja käymään keskustelua ajatollahin kanssa, -
jotta Iran lopettaisi huthien tukemisen.
Kiina isännöi Iranin ja Saudi-Arabian delegaatioita -
15. joulukuuta.
Tuolloin keskusteltiin Jemenin tilanteesta ja huthien aiheuttamasta -
uhkasta kansainvälisille merikuljetuksille.
- Ensimmäinen varaministeritason kolmitahoinen -
Kiina-Saudi-Arabia-Iran -kokous pidettiin Pekingissä.
Kokouksessa tarkasteltiin saudien ja Iranin suhteiden positiivista kehitystä
Pekingissä solmitun sopimuksen jälkeen.
Kokouksessa painotettiin että sopimus pannaan täysin toimeen.
Kiina ilmaisi halukkuutensa rakentavaan rooliin -
Saudi-Arabian ja Iranin välillä.
Johtaja Wang Yi esitti kolme ehdotusta joilla edistetään suhteita: -
horjumaton pitäytyminen strategisessa valinnassa tehdä sovinto, -
suhteiden edistäminen -
sekä estää ulkopuolisia sekaantumasta.
Kolmikko keskusteli yhteistyöstä eri aloilla, selvitteli yhteisiä kantoja -
palestiinalaiskysymykseen sekä muihin alueen kiistakysymyksiin.
Kiitos kun katsoit TV7 Israel-uutiset.
Rukoillaan rauhaa Jerusalemille ja pelastusta Israelille.
TV7 Israel on kokonaan lahjoitusten varassa toimiva palvelutyö.
Kaikki tuotantomme on saatavilla ilmaiseksi.
Jos tuotantomme on siunannut sinua ja haluat auttaa kustannuksissa, -
harkitsethan lahjoituksen antamista.
Voit tehdä sen osoitteissa: tv7.fi/lahjoita ja tv7israelnews.com
Olen Jonathan Hessen. Hyvää ja siunattua iltaa, -
nähdään tulevien päivitystemme myötä, jos Luoja suo.
Shalom Jerusalemista.
Suomennos: Markus Nurmesniemi